Diari Oficial de la Generalitat Valenciana


Sumari del DOGV 5892, del 13-11-2008 (2008/12001)

Judici verbal 000130/2008. Notificació de la sentència a Costa Plan-it Invest, SL.
----------------------------------------------------------------------------------

### Dades del document

Número de DOGV
:   5892

Data del DOGV
:   13-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12588


Data del document
:   22-09-2008

Organisme emissor
:   Jutjat de Primera Instància Número 5 de Dénia

Tipus de document
:   Edicte

Descriptors 

:   * sistema judicial

Judici verbal 000130/2008. Notificació de la sentència a Costa Plan-it Invest, SL. [2008/12338]  
Procediment: assumpte civil 000130/2008.  
Judici: verbal (desnonament per falta de pagament) - 000130/2008.  
Part demandant: Marina Dénia, SA.  
Part demandada: Costa Plan-It Invest, SL.  
En el judici referenciat, s'ha dictat la resolució que té la dispositiva literal següent:  
Dispositiva  
Que amb l'estimació íntegra de la demanda interposada pel procurador Justo Cabrera Rovira, en nom i representació de Marina de Dénia, SA, contra la mercantil arrendatària a Costa Plan-It Invest, SL, per la qual cosa:  
1. Declare resolt per falta de pagament el contracte d'arrendament per a ús distint d'habitatge de data 7 d'octubre de 2003, celebrat entre Antonio Aguilar Morell, que actua en nom i representació de la mercantil Marina de Dénia, SA i Peter-Andries Kleinjan i Willem Lindhout, representants de la mercantil Costa Plan-It Invest, SL, l'objecte del qual era el local número 1 situat al port de Dénia, dàrsena de Babor, s/n, edifici I, planta baixa, el qual haurà de desallotjar la societat demandada, Costa Plan-It Invest, SL, amb l'advertiment que en el cas de no fer-ho voluntàriament es procedirà al llançament en execució de sentència el pròxim 1 d'octubre de 2008 (art. 704 LEC) si ho sol·licita la demandant en la forma prevista en l'article 549 de la LEC.  
2. Condemne la mercantil demandada Cota Plan-It Invest, SL a pagar la quantitat d'onze mil quatre-cents cinquanta-tres euros amb quinze cèntims d'euro (11.453,15 euros) en concepte de les rendes i contraprestacions endeutades, import al qual ha d'afegir-se l'interés de l'article 1.108 del Codi Civil des dels respectius venciments de cada una de les mensualitats, tot això amb imposició de costes a la part demandada.  
Notifiqueu esta sentència a les parts, i indiqueu que contra esta, que no produïx efectes de cosa jutjada (article 447.2 LEC) i no és ferma, es pot interposar recurs d'apel·lació, que s'haurà de preparar, si s'escau, davant d'este jutjat en el termini dels cinc dies següents de la notificació per a la seua elevació a l'Audiència Provincial d'Alacant (arts. 455 i 457 LEC).  
Esta és la meua sentència, de la qual es durà testimoniança a les actuacions i s'enquadernarà l'original, que pronuncie, mane i firme.  
En atenció al desconeixement de l'actual domicili o residència de la part demandada, per provisió de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a dur a efecte la diligència de notificació.  
Dénia, 22 de setembre de 2008.- La secretària judicial: Nieves Baixauli Alcaraz.